eo es an en ca es eu lt eo en en en eo eo eo eo eo eo ro eo en eo eo eo eu eu eo cs pl eo eo es es eo es es an en ca es eu lt eo en eo eo eo eo eo eo ro eo en eo eo eo eu eu eo cs pl eo eo es es eo en eo eo eo eo eo eo eo eo eo eo eo eo eo eo eo eo eo eo eo eo eo es eo eo eo eo eo en sv fr de hbs_lat en fr en es es es es es es eo eo es es es en es es en en eo es es es es pt eo es eo es
Pri aliaj postaj ni informis en diversaj numeroj de nia Bitbulteno (lastfoje plurloke en aprilo). Sed en la lastaj semajnoj akumuliĝis tiom da okazoj ke aparta artikolo estas bezonata pri tiu fenomeno.
Inter la 10a kaj la 13a de majo okazis en Palma de Majorko la 19a Poezi-Festivalo de Mediteraneo, al kiu estis invitita la galega poeto Suso Moinhos por prezenti siajn poemojn en Esperanto. Entute estis 14 poetoj en pluraj lingvoj (angla, franca, hispana, kataluna, nepala, portugala, rumana...). La densa programo portis ilin al la mezlernejo Joan Alcover (kie ili deklamis kune kun la lernantoj), al surstrataj poezi-eventoj, al prezentado en aliaj lokoj de la insulo (Suso vojaĝis al urbo Inca), al registrado de iliaj versaĵoj en la Fondaĵo ACA kaj al la Festo de Poezio, en la Ĉefteatro de Palma, kie kuniĝis iliaj voĉoj kun danco, pianmuziko kaj projekciitaj bildoj.
Suso rakontis ke post la prezentado en la teatro, unu el la mecenatoj de la festivalo venis al li kaj tre pozitive asertis, ke de nun ŝia bildo pri esperanto ŝanĝiĝis por ĉiam. Poste, ekster la teatro, majorkaj samideanoj varme akceptis lin kun esperantaj flagoj. En siaj publikaj prezentoj, Biel Mesquida, direktoro de la festivalo, menciis, ke ni festas la jaron de Zamenhof, kaj kortuŝe parolis pri la majorkaj esperantistoj murditaj dum la enlanda milito.
Se paroli plue pri Moinhos, oni ĵus aperigis du liajn poemojn en portugala traduko en la sendependa literatura revuo Tlön, eldonata en Porto (Portugalio) (n-ro 2, 2017). Plie, kvankam temas pri pasintjara afero, memorindas Vozes do esperanto [Voĉoj de Esperanto], fasko da poemoj de 14 E-autoroj, kiujn li tradukis en la brazilan portugalan. Ĝi aperis en la traduk-revuo Revista literária em tradução, numero 12.
La pasintan 19an de majo okazis la prezentado de la poemaro Vamos, vemos / Ni iras, vidas de la fama hispana poetino María Ángeles Maeso, en dulingva (hispana-esperanta) versio, publikigita de la neesperanta eldonejo Lastura, kaj en traduko kaj kun prologo de Miguel Fernández, pri kiu ni informis antaŭ tri monatoj kaj kiun eblas aĉeti ĉe UEA. La prezentado havis lokon en prestiĝa madrida kultura spaco: la sidejo de Nuevo Teatro Fronterizo [Nova Teatro ĉe la Limo], gvidata de la meritplene eminenta hispana dramaturgo José Sanchis Sinisterra. Maeso kaj Miguel i.a. deklamis plurajn poemojn de la libro en la hispana kaj, respektive, Esperanto, en etoso malstreĉa, entuziasma kaj plena de pozitiva energio. Fine ili ambaŭ subskribis ne magran nombron da ekzempleroj de la dulingva poemaro.
Kvin tagojn poste, en la vespero de la 24a de majo, proksimume 25 hispanaj gepoetoj partoprenis en plej kurioza poezia aranĝo: migra poemdeklamado en diversaj placoj de la populara kvartalo Malasaña en Madrido. Jen poezio sur la stratoj, apud la popolanoj, apud ties inferoj kaj paradizoj. Kiel endas. Ĝi estis la lasta programero de la ĉi-jara VersoLab, la poezia flanko de la plurfaka festivalo LaborArte. Al ĝi denove Miguel Fernández estis invitita kiel Esperanto-poeto. Li deklamis poemojn siajn, de Jorge Camacho kaj de aliaj poetoj, en Esperanto aŭ ties hispana versio.
Jen kelkaj ekzemploj, kaj kelkaj pliaj venos tre baldaŭ, inter alie dum la venonta Hispana Kongreso de Esperanto, kiu okazos en Teruelo inter la 23a kaj 25a de junio. Pli longan artikolon pri tiu ĉi aktivado vi povos legi en la venonta numero de nia "Boletín". Kaj ni programis paroladon de Miguel Fernández por nova AMo-seminario dum la Kongreso. Nepre venu kaj sentu vin inspirita de nia poezio.
Publikigita la provizora programo de la Hispana Kongreso de Esperanto
La organizantoj de la venonta Hispana Esperanto-Kongreso, la grupo "Liberanimo", akurate daŭrigas la pretigon de la programo kaj la necesaj organizaj aktivadoj. Memoru ke ĝi okazos fine de junio en la urbo Teruel (Teruelo, regiono Aragono)
Vi povas jam trovi en nia retejo la provizoran programon en la adreso de la kongreso. Ĝi estas tre kompleta kaj varia, kaj ĝi entenas ekspoziciojn (pri Esperanto kaj pri Francisco Azorín), muzikajn koncertojn (de Kajto, kiu rekuniĝos kvarope okaze de sia 30a datreveno, de Martin Wiese, kaj de lokaj artistoj), prelegojn, astronomian observadon, kunvenojn, turismajn vizitojn kaj multajn aliajn aktivadojn.
La kongreso mem okazos inter la 23a kaj 25a de junio, sed jam dum la antaŭaj kaj postaj tagoj vi povos ĝui la esperantistan etoson. Oni antaŭvidas renkonton por komencantoj kaj turisman viziton la antaŭan tagon, 22an de junio. Seminario por aktivuloj la 26an kaj 27an kompletigos la aktivadojn por tiuj kiuj povos resti por ĝui la urbon.
La pasintan 3an de marto, la prezidanto de la LKK, Alberto Granados, kaj la prezidanto de HEF, José Antonio del Barrio, prezentis al la lokaj amaskomunikiloj la bazajn liniojn de la Kongreso. La novaĵo estis publikigita en la tri ĉefaj lokaj kaj regionaj ĵurnaloj, Diario de Teruel, Heraldo de Aragón kaj El Periódico de Aragón, kaj ambaŭ estis intervjuitaj en la radiostacioj Cadena Ser kaj Radio Nacional de España en Teruelo. Oni anoncis tie ke la urbestrino de Teruelo inaŭguros la kongreson vendrede vespere, kaj ke sabate matene oni atribuos la nomon “placo de Esperanto” al spaco en la urbo.
Aldone, dum la kongreso oni organizos la parolan parton de la monda sesio de ekzamenoj de Esperanto laŭ la Komuna Eŭropa Referenckadro (KER), kiun la organizaĵo edukado.net, kun apogo de Universala Esperanto-Asocio, kunvokis por la monato junio. Laŭ tiu ĉi modelo, la skriba kaj parola partoj estas aparte organizataj. Por la 10a de junio oni programis la skriban ekzamenon samtempe en diversaj urboj de la mondo. Unu el la sidejoj estos Zaragozo, kien povos vojaĝi ĉiuj interesitoj (ankoraŭ eblos organizi ĝin ankaŭ en aliaj urboj, se ariĝas sufiĉa nombro da interesatoj). La komuna parola parto okazos la 24an de junio en Teruelo. Por pliaj informoj pri tiu vizitu la retejon: http://edukado.net/ekzamenoj/ker; interesatoj kaj kandidatoj, bv. skribi al la adreso Esta dirección de correo electrónico está protegida contra spambots. Usted necesita tener Javascript activado para poder verla.
La 21an de junio oni organizos publikan prezentadon de la Kongreso en Madrido, en la regiona kultura institucio "Casa de Aragón", kaj el tie oni verŝajne organizos komunan vojaĝon. Tiuj personoj alvenantaj el aliaj landoj, tra Valencio aŭ Barcelono, povas skribi al la Federacio por ke ni metu ilin en kontakto kun lokaj esperantistoj, por organizi aktivadon aŭ viziton al la koncerna urbo, kaj por faciligi komunan vojaĝon al Teruelo, se eble.
Ni rememorigas ke, krom la Jaron Zamenhof, ni kunmemoras en tiu ĉi jaro la 800-jaran datrevenon de la legendo de la Geamantoj de Teruelo. Tiu ĉì estos kongreso de amantoj… amantoj de Esperanto.
Pliaj informoj http://www.esperanto.es/kongreso. Kaj por aliĝi: http://www.esperanto.es/kongresaligo.
Inaŭguro de la Jaro Zamenhof en Hispanio
Komenciĝas la Jaro Zamenhof en Hispanio
Feliĉajn festojn kaj belan Jaron Zamenhof!
Oficiala prezento de Don Quijote kaj aliaj festadoj de la Tago de Esperanto
Disko nomata “Esperanto” estos prezentata en Madrido kun partopreno de esperantistoj
Programo de la AMo-Seminario kiu disvolviĝos en Teruelo 26-27 de junio, post la 76 Hispana Kongreso de #Esperanto… https://t.co/aW5b3KYnrT
Esperanto-kulturo ekster Esperantujo https://t.co/vK1CdohGoQ https://t.co/1TmCjNDbmM
Publicado programa casi definitivo del Congreso Español de #Esperanto, a finales de junio en #Teruel:… https://t.co/IA14ShdkM0
RT @SPECTRUMFSTVL: UNA PANTOPÍA: EL ESPERANTO https://t.co/hTsu1FfPvm
El Congreso Internacional de Jóvenes Esperantistas del 2018 tendrá lugar en #Badajoz, 4-11 de agosto, por… https://t.co/K0MudVsANl
Boletín de noticias de la FEE
Joomla Extensions powered by Joobi
Federación Española de Esperanto
Rodríguez San Pedro 13-3-7, ES-28015 Madrid (mapa)
Tel. +34 914 468 079 · Esta dirección de correo electrónico está protegida contra spambots. Usted necesita tener Javascript activado para poder verla.
Las cookies nos permiter ofrecer nuestros servicios. Si continuas navegando, aceptas el uso que hacemos de la cookies. --- Kuketoj ebligas al ni oferi niajn servojn. Se vi eniras nian paĝaron, vi akceptas tion.
Para saber más sobre las cookies lea nuestra / por scii pli pri la kuketoj legu nian política de privacidad / protokolon pri privateco .
Acepto las cookies en este sitio. Mi akceptas la kuketojn.